[{"text_idx": "#000002", "text": "Mae is-ganghellor Prifysgol Cymru'n wynebu cyhuddiadau o wrthdaro buddiannau wedi ei benodiad i gadeirio adolygiad ar ran Llywodraeth Cymru."}, {"text_idx": "#000003", "text": "Bydd yr Athro Medwin Hughes yn arwain grw\u0302p i edrych ar y diwydiant cyhoeddi a llenyddiaeth, ond mae Cymru Fyw wedi clywed honiadau na fydd y broses yn \"dryloyw\"."}, {"text_idx": "#000005", "text": "Dywedodd llefarydd ar ran Llywodraeth Cymru mai \"nonsens\" yw'r awgrym nad ydi'r trefniadau ar gyfer yr adolygiad wedi bod yn dryloyw."}, {"text_idx": "#000010", "text": "Pwysleisiodd Dr Donahaye ei bod yn croesawu'r adolygiad, ond ei bod yn amheus o benodiad y cadeirydd."}, {"text_idx": "#000012", "text": "\"Mae'n ymddangos bod yna wrthdaro buddiannau o ystyried cysylltiad y cadeirydd gyda Phrifysgol Cymru,\" meddai Dr Donahaye."}, {"text_idx": "#000015", "text": "Ychwanegodd: \"Bydd (yr adolygiad) yn edrych ar y wasg (Prifysgol Cymru) ond i wneud hynny mewn ffordd deg gyda Medwin Hughes, mae i weld yn amhosib ac yn broblem na ellir ei datrys.\""}, {"text_idx": "#000018", "text": "Fe gynigodd Plaid Cymru gwestiwn brys ar y mater yn y Senedd ar ddiwrnod olaf y Cynulliad cyn yr etholiad, ond cafodd ei wrthod."}, {"text_idx": "#000019", "text": "Dywedodd Aelod Cynulliad y blaid, Simon Thomas: \"Mae rhai wedi mynegi pryder i fi y gall fod gan yr Athro Medwin Hughes fudd amhriodol yn y dasg dan sylw gan ei fod yn gyfrifol am ddau gyhoeddwr - Gwasg Prifysgol Cymru a Pheniarth - ei hunan.\""}, {"text_idx": "#000021", "text": "Dywedodd llefarydd ar ran Prifysgol Cymru: \"Nododd yr Athro Medwin Hughes ei fod ef a'i gyd aelodau wedi bod yn hapus i dderbyn gwahoddiad y llywodraeth i wasanaethu ar y panel."}, {"text_idx": "#000024", "text": "Dywedodd llefarydd ar ran Llywodraeth Cymru: \"Nonsens yw'r awgrym nad yw'r trefniadau ar gyfer yr adolygiad hwn wedi bod yn dryloyw."}]